จะมีอาการปวดขมับด้านซ้าย แน่นจุกที่หน้าอกเวลาหายใจ จะรู้สึกหายใจไม่เต็มที่ แสบบริเวณลำคอเวลาหายใจหรือกลืนน้ำลาย มีอาการเวียนหน้าเป็นบางช่วง หายใจแรง
สวัสดีค่ะ อาการแน่นหน้าอก หายใจไม่อิ่ม จุกแน่นเวลาหายใจดังกล่าวมา อาจมีสาเหตุมาจาก กรดไหลย้อน กระเพาะอาหารอักเสบ ภาวะกล้ามเนื้อหรือกระดูกอ่อนที่อกอักเสบซึ่งอาจปวดจุกสัมพันธ์กับการใช้งาน การมีปลายเส้นประสาทอักเสบ อาจจะปวดเป็นลักษณะปวดจี๊ดๆ ปวดจากกระดูกซี่โครงหัก หากก่อนหน้านี้มีประวัติอุบัติเหตุนำมาก่อน ปวดจากเยื่อหุ้มปอดหรือเยื่อหุ้มหัวใจอักเสบ แต่พบได้น้อยจากที่กล่าวมา หากสัมพันธ์กับมื้ออาหาร แสบตรงคอร่วมด้วย อาจนึกถึงภาวะกรดไหลย้อนได้มากกรดไหลย้อคือการที่กรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นแนะนำการปรับพฤติกรรมดังกล่าวไป สังเกตอาการ ถ้ายังคงมีอาการเป็นมาก รบกวนการใช้ชีวิตประจำวัน เรอเปรี้ยวเยอะ กินได้น้อย ถ่ายดำ ควรไปพบแพทย์